2.pielikums

 Informatīvajam ziņojumam “Par Latvijas zinātnes strukturālo reformu īstenošanu līdz 2015.gada 1.jūlijam”

**Zinātnisko institūciju darbības stratēģiju izstrādes normatīvais regulējums un Latvijas zinātnes starptautiskā izvērtējuma rezultāti**

Atbilstoši Zinātniskās darbības likuma 38.panta otras daļas 3.punktam ka zinātnisko institūciju bāzes finansējumu veido līdzekļi zinātnisko institūciju reģistrā reģistrēto valsts zinātnisko institūtu, valsts augstskolu un valsts augstskolu zinātnisko institūtu attīstībai šo institūciju darbības stratēģijā noteikto mērķu sasniegšanai. Savukārt Zinātniskās darbības likuma 21.6 panta otra daļa nosaka, ka zinātniskajam institūtam - atvasinātai publiskai personai - ir tiesības rīkoties ar savu mantu tā darbības stratēģijā norādīto mērķu sasniegšanai, ievērojot spēkā esošos normatīvos aktus un institūta nolikumu.

Ievērojot Ministru kabineta 2009.gada 13.oktobra noteikumu Nr.1178 “Attīstības plānošanas dokumentu izstrādes un ietekmes izvērtēšanas noteikumi” 23.un 24.punktu, institūciju vadības dokumenti ir institūcijas darbības stratēģija un gada darba plāns. Ministru kabineta loceklis apstiprina attiecīgās ministrijas, kā arī tā padotībā esošas iestādes darbības stratēģiju, ja normatīvajos aktos nav noteikts citādi. Savukārt minēto noteikumu 26. un 27.punkts nosaka, ka gada darba plānu izstrādā attiecīgās institūcijas darbības stratēģijas īstenošanai, politisko vadlīniju dokumentu un citu uzdevumu izpildei. Tajā ietver konkrētajā gadā veicamos uzdevumus un pasākumus, to izpildes termiņus un atbildīgās struktūrvienības vai amatpersonas. Institūcijas gada darba plānu un tā izpildes pārskatu apstiprina institūcijas vadītājs, ja normatīvajos aktos nav noteikts citādi.

Ministru kabineta 2009.gada 1.septembra noteikumu Nr.979 “Rezultātu un rezultatīvo rādītāju sistēmas darbības kārtība” 7. un 8.punkts nosaka, ka pirmo reizi formulējot politikas rezultātu politikas plānošanas dokumentos un darbības stratēģijās, iestāde aizpilda rezultāta pasi. Rezultāta pases veidlapu un aizpildīšanas kārtību nosaka Ministru kabineta instrukcija par ministriju un citu centrālo valsts iestāžu rezultātu un to rezultatīvo rādītāju izstrādi un novērtēšanu. Plānojot rezultātus darbības stratēģijās, iestādes izmanto politikas plānošanas dokumentos plānotos rezultātus (ja tie ir plānoti).

Ministru kabineta 2011.gada 4.janvāra instrukcija Nr.1 “Kārtība, kādā izstrādā un aktualizē institūcijas darbības stratēģiju un novērtē tās ieviešanu” (turpmāk - instrukcija). Instrukcija attiecināma uz tiešās pārvaldes institūciju (šajā gadījumā, tā ir ministrija un nozaru ministrijas) un institūciju padotībā esošajām iestādēm (šajā gadījumā un saskaņā ar Valsts pārvaldes iekārtas likumu valsts zinātniskie institūti un valsts augstskolas ir iestādes instrukcijas ietvaros) nosaka, ka stratēģiju izstrādā plānošanas ciklam – trim gadiem (n + 1, n + 2, n + 3), kas sakrīt ar triju gadu periodu, kuram ir apstiprināts vidēja termiņa budžeta ietvara likums. N + 1 gads ir plānošanas cikla pirmais gads. Savukārt, *ja stratēģija aktualizēta vai precizēta*, aiz tās nosaukuma norāda tekstu iekavās "(aktualizēta 20....gadā)" vai "(precizēta atbilstoši Likumam par valsts budžetu 20....gadam)". Piemēram, "Valsts kancelejas darbības stratēģija 2014.–2016.gadam (precizēta atbilstoši Likumam par valsts budžetu 2015.gadam)" vai "Valsts kancelejas darbības stratēģija 2014.–2016.gadam (aktualizēta 2015.gadā)". *Stratēģiju aktualizē, ja kādas institūcijas vai padotības iestādes izveidošanas, reorganizācijas vai likvidācijas dēļ ir nepieciešams precizēt institūcijas darbības pilnvarojumu (mandātu).* Padotības iestādes stratēģija sastāv tikai no vispārīgās daļas, kuru izstrādā un aktualizē atbilstoši instrukcijas prasībām. Padotības iestāde stratēģijas projektu apstiprina attiecīgais Ministru kabineta loceklis divu mēnešu laikā pēc hierarhiski augstākās institūcijas stratēģijas apstiprināšanas. Stratēģijas aktualizēšanai padotības iestāde sagatavo attiecīgā Ministru kabineta locekļa rīkojuma projektu ar nepieciešamajiem grozījumiem stratēģijas tekstā vai jaunu stratēģijas projektu un iesniedz apstiprināšanai attiecīgajam Ministru kabineta loceklim. 2014.–2016.gada stratēģijas plānošanas cikla n gads ir 2013.gads.

*Stratēģiju 2014.–2016.gadam izstrādā par n + 1 gadu, n + 2 gadu un n + 3 gadu. Padotības iestādes stratēģijas projektu 2014.–2016.gadam iesniedz apstiprināšanai attiecīgajam Ministru kabineta loceklim divu mēnešu laikā pēc hierarhiski augstākās institūcijas stratēģijas apstiprināšanas Līdz institūcijas darbības stratēģijas 2014.–2016.gada plānošanas ciklam apstiprināšanai institūcijas vadības dokuments ir gada darba plāns.*

Ja pieņemts Ministru kabineta lēmums par institūcijas vai padotības iestādes reorganizāciju vai likvidāciju, reorganizējamā vai likvidējamā iestāde stratēģiju neaktualizē, un tā ir spēkā līdz reorganizācijas vai likvidācijas procesa pabeigšanai, ja citos tiesību aktos nav noteikts citādi. Institūcija vai padotības iestāde, kas ir reorganizējamās vai likvidējamās iestādes funkciju un uzdevumu pārņēmēja, aktualizē vai precizē stratēģiju par atlikušajiem attiecīgā plānošanas cikla gadiem atbilstoši šai instrukcijai.

No minētā izriet, ka katras ministrijas padotībā esošajām zinātniskajām institūcijām ir vai nu jāprecizē esošās vai jāsagatavo jauna stratēģija 2014.-2016.gadam, paredzot nepieciešamību arī gada plānu, kur abi (stratēģija un gada plāns) itin labi derētu pie līguma slēgšanas par bāzes finansējumu.

Zinātnisko institūciju darbības stratēģijas tabulā ir uzskatāmi parādīts, ka stratēģijas ir jāgatavo 2014.-2016.gadam, it sevišķi, ņemot vērā, ka, izpildot Zinātniskā darbības likuma pārejas noteikumu 17.punktu, šādas stratēģijas nav tām zinātniskajām institūcijām, kuras veikušas minētajā pārejas punktā noteikto uzdevumu. Līdz ar to, to tiesības uz bāzes finansējumu var tikt apdraudētas.

1. **tabula. Latvijas zinātnisko institūciju stratēģijas**

|  |  |  |  |
| --- | --- | --- | --- |
| **Nr.p.k.** | **Zinātniskās institūcijas nosaukums**  | **Zinātnisko institūciju darbības stratēģijas iesniegšanas vai apstiprināšanas datums** | **Zinātnisko institūciju darbības stratēģijas periods** |
|  | Daugavpils Universitāte | 2009.11.4 | 2009.-2016 |
|  | Elektronikas un datorzinātņu institūts  | 2009.11.2 | 2010.-2016 |
|  | Fizikālās enerģētikas institūts |  2009.10.29 | 2010.-2016 |
|  | Latvijas Biomedicīnas pētījumu un studiju centrs | 2009.11.4 | 2010.-2016 |
|  | Latvijas Jūras akadēmijas Pētniecības institūts | 2012 | 2013.-2016 |
|  | Latvijas Organiskās sintēzes institūts | 2009.11.17 | 2010.-2016 |
|  | Latvijas Sporta pedagoģijas akadēmija  | 2009.11.4 | 2010.-2016 |
|  | Latvijas Universitāte | 2009.11.17 | 2010.-2016 |
|  | Latvijas Universitātes aģentūras “LU Bioloģijas institūts” | 2009.10.30 | 2010.-2016 |
|  | Latvijas Universitātes aģentūras “LU Cietvielu fizikas institūts” | 2009.10.30 | 2010.-2016 |
|  | Latvijas Universitātes aģentūras “LU Filozofijas un socioloģijas institūts” |  | 2010.-2016 |
|  | Latvijas Universitātes aģentūras “LU Fizikas institūts” | 2009.10.30 | 2010.-2016 |
|  | Latvijas Universitātes aģentūras “LU Latviešu valodas institūts” | 2009.11.2 | 2010.-2016 |
|  | Latvijas Universitātes aģentūras “LU Latvijas vēstures institūts” | 2009.11.2 | 2010.-2016 |
|  | Latvijas Universitātes aģentūras “LU Literatūras, folkloras un mākslas institūts” | 2009.10.30 | 2010.-2016 |
|  | Latvijas Universitātes aģentūras “LU Matemātikas un informātikas institūts” | 2009.10.30 | 2010.-2016 |
|  | Latvijas Universitātes aģentūras “LU Polimēru mehānikas institūts” | 2009.30.10 | 2010.-2016 |
|  | Latvijas Valsts koksnes ķīmijas institūts  | 2009.10.30 | 2010.-2016 |
|  | Liepājas Universitāte  | 2009.11.02 | 2010.-2016 |
|  | Rēzeknes Augstskolas Latgales ilgtspējīgās attīstības pētnieciskais institūts |  | 2010.-2016 |
|  | Rēzeknes Augstskolas Latgales Tautsaimniecības pētījuma institūts  |  | 2010.-2016 |
|  | Rēzeknes Augstskolas Letonikas institūts |  | 2010.-2016 |
|  | Rēzeknes Augstskolas Personības socializācijas pētījumu institūts  | 2009.10.27 | 2010.-2016 |
|  | Rēzeknes Augstskolas Reģionālistikas zinātniskais institūts | 2011.11.1 | 2011.-2016 |
|  | Rīgas Pedagoģijas un izglītības vadības akadēmija | 2009.11.2 | 2010.-2016 |
|  | Rīgas Tehniskā universitāte | 2009.10.29 | 2010.-2016 |
|  | Rīgas Tehniskās universitātes aģentūra Neorganiskās ķīmijas institūts | 2009.10.30 | 2010.-2016 |
|  | Ventspils Augstskolas Inženierzinātņu institūts “Ventspils Starptautiskais Radioastronomijas centrs” |  | 2010.-2016 |
|  | Vidzemes Augstskolas aģentūras “Sociotehnisko inženierijas institūts” | 2010.01.06 | 2010.-2016 |

**2.tabula. Zinātnisko institūciju, kuras ir reģistrētas** **Zinātnisko institūciju reģistrā (līdz 24.04.2014) izvērtējuma rezultāti, juridiskais statuss, piešķirtais bāzes finansējuma apmērs 2013.gadā un zinātniskā personāla skaits (PLE)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. p.k.** | **Zinātniskā institūcija** | **Piešķirtais bāzes finansējuma apmērs 2013.gadā. (LVL)** | **Juridiskais statuss** | **Zinātniskais personāls (Ievēlētie vadoši pētnieki, pētnieki, un asistenti) (PLE izteiksmē 2013.gadā)[[1]](#footnote-1)** | **Izvērtējuma rezultāts (t.sk. AII struktūrv.)[[2]](#footnote-2)** |  |  |  |
|  | Rīgas Tehniskā universitāte | 1 529 882 | Atvasināta publiska persona -augstskola | 364,09 |  2[[3]](#footnote-3) – „1”6 – „2” | ° |  |  |
|  | Latvijas Universitāte | 1 216 235  | Atvasināta publiska persona -augstskola | 216,98 | 7 – „2”3 – „3”3 – „4” |  |  |  |
|  | Latvijas Organiskās sintēzes institūts | 702 251  | Atvasināta publiska persona | 164,88 | „5” |  |  |  |
|  | Latvijas Biomedicīnas pētījumu un studiju centrs | 322 149  | Atvasināta publiska persona | 90,52 | „4” |  |  |  |
|  | LU Cietvielu fizikas institūts | 390 087  | Atvasināta publiska persona – Latvijas Universitātes aģentūra | 86,09 | „4” |  |  |  |
|  | Rīgas Stradiņa universitāte | 284 217  | Atvasināta publiska persona -augstskola | 83,24 | 1 – „2”1 – „3” |  |  |  |
|  | Latvijas valsts Mežzinātnes institūts "Silava" | 319 430  | Atvasināta publiska persona | 77,57 | „3” |  |  |  |
|  | LU Matemātikas un informātikas institūts | 369 456  | Latvijas Universitātes aģentūra | 63,67 | „3” |  |  |  |
|  | LU Bioloģijas institūts | 195 923  | Latvijas Universitātes aģentūra | 54,72 | „2” |  |  |  |
|  | Latvijas Valsts koksnes ķīmijas institūts | 168 551  | Atvasināta publiska persona | 48,90 | „4” |  |  |  |
|  | Elektronikas un datorzinātņu institūts | 187 729  | Atvasināta publiska persona | 44,69 | „4” |  |  |  |
|  | Fizikālās enerģētikas institūts | 250 105  | Atvasināta publiska persona | 40,27 | „2” |  |  |  |
|  | LU Fizikas institūts | 153 158  | Latvijas Universitātes aģentūra | 38,59 | „2” |  |  |  |
|  | LU Latvijas vēstures institūts | 109 565  | Latvijas Universitātes aģentūra | 35,93 | „2” |  |  |  |
|  | Daugavpils Universitāte | 156 886  | Atvasināta publiska persona -augstskola | 34,85 | 1 – „2” 4 – „3”3 –„4” |  |  |  |
|  | Pārtikas drošības, dzīvnieku veselības un vides zinātniskais institūts "BIOR" | 59 487  | Atvasināta publiska persona | 29,11 | „4” |  |  |  |
|  | LU Filozofijas un socioloģijas institūts | 97 101  | Latvijas Universitātes aģentūra | 28,52 | „3” |  |  |  |
|  | Latvijas Lauksaimniecības universitāte | 149 992  | Atvasināta publiska persona -augstskola | 28,40 | 9 – „2”1 – “3” |  |  |  |
|  | LU Latviešu valodas institūts | 76 930  | Latvijas Universitātes aģentūra | 27,90 | „2” |  |  |  |
|  | LU Literatūras, folkloras un mākslas institūts  | 77 264  | Latvijas Universitātes aģentūra | 27,20 | „4” |  |  |  |
|  | Latvijas valsts augļkopības institūts | 114 176  | Atvasināta publiska persona | 26,64 | „2” |  |  |  |
|  | Latvijas Hidroekoloģijas institūts |  82 770  | Atvasināta publiska persona | 26,22 | „2” |  |  |  |
|  | Ventspils Augstskola  | 102 529 | Atvasināta publiska persona -augstskola | 19,75 | 1 – „1”1 – „4” |  |  |  |
|  | Latvijas Valsts Agrārās ekonomikas institūts  | 55 989  | Atvasināta publiska persona | 18,17 | „2” |  |  |  |
|  | RTU Neorganiskās ķīmijas institūts | 129 629  | Rīgas Tehniskās universitātes aģentūra | 16,73 | „3” |  |  |  |
|  | LU Polimēru mehānikas institūts | 127 564  | Latvijas Universitātes aģentūra | 15,92 | „2” |  |  |  |
|  | Rēzeknes Augstskola | 46 264 | Atvasināta publiska persona -augstskola | 15,47 | 1 – „2”2 – „3” |  |  |  |
|  | Valsts Stendes graudaugu selekcijas institūts | 59 843  | Atvasināta publiska persona | 14,41 | „1” |  |  |  |
|  | Nacionālais Botāniskais dārzs | 85 476  | Atvasināta publiska persona | 12,29 | „1” |  |  |  |
|  | Valsts Priekuļu laukaugu selekcijas institūts | 63 925  | Atvasināta publiska persona | 10,86 | „3” |  |  |  |
|  | Liepājas Universitāte | 44 134  | Atvasināta publiska persona -augstskola | 10,53 | 2 – „2”1 – „3” |  |  |  |
|  | LLU aģentūra "Zemkopības zinātniskais institūts" | 25 785  | LLU aģentūra | 10,24 | „1” |  |  |  |
|  | Rīgas pedagoģijas un izglītības vadības akadēmija | 30 830  | Atvasināta publiska persona -augstskola | 9,21 | „3” |  |  |  |
|  | LLU aģentūra "Lauksaimniecības tehnikas zinātniskais institūts" | 37 346  | LLU aģentūra | 8,96 | „1” |  |  |  |
|  | Latvijas Mākslas akadēmijas Mākslas vēstures institūts | 10 573  | Augstskolas struktūrvienība | 5,12 | „3” |  |  |  |
|  | Vidzemes Augstskolas aģentūra "Sociotehnisko sistēmu inženierijas institūts" | 34 483  | Atvasinātas publiskas personas aģentūra | 3,57 | „1” |  |  |  |
|  | Latvijas Kultūras akadēmijas Zinātniskās pētniecības centrs | 7 310  | Augstskolas struktūrvienība | 2,25 | „2” |  |  |  |
|  | Latvijas Sporta pedagoģijas akadēmija | 9 686  | Atvasināta publiska persona -augstskola | 2,13 | „1” |  |  |  |
|  | Jāzepa Vītola Latvijas mūzikas akadēmijas Zinātniskās pētniecības centrs | 1 882  | Augstskolas struktūrvienība | 1,49 | „3” |  |  |  |
|  | Latvijas Jūras akadēmija Pētniecības institūts | 916  | Augstskolas struktūrvienība | 0,50 | - |  |  |  |

1. Saskaņā ar ministrijas datiem bāzes finansējuma aprēķinam 2014.gadam. [↑](#footnote-ref-1)
2. Pilna informācija par zinātnisko institūciju starptautiskā izvērtējuma rezultātiem sniegta Informatīvā ziņojuma par zinātnes starptautisko izvērtējumu (Ministru kabineta 2014.gada 21.janvāra sēdes protokols Nr. 3, 42.§) pielikumā. Pieejams: http://polsis.mk.gov.lv/view.do?id=4645. [↑](#footnote-ref-2)
3. Šeit un turpmāk – vērtēto struktūrvienību skaits. [↑](#footnote-ref-3)